มาเรียม เกรย์ อัลคาลาลี่

ประวัติ

มาเรียม อัลคาลาลี่ เริ่มต้นจากเป็นนักร้องประสานเสียงให้กับโรงเรียนสตรีเซนต์จอห์นตั้งแต่อยู่ชั้น ป.4 พร้อมๆ กับเรียนเครื่องดนตรีหลากหลายประเภท ทั้งกีตาร์ กลอง แซ็กโซโฟน เปียโนฯลฯ กระทั่งจบชั้นมัธยม3 แล้วไปเรียนต่อระดับชั้นมัธยมศึกษาตอนปลายที่ออสเตรเลีย 
มาเรียมเจอพี่บอยครั้งแรกที่ร้านดีเจสยาม พี่บอยมาแจกลายเซ็นเสร็จแล้วกำลังจะกลับแต่มาเรียมเพิ่งมาถึง ก็เลยเป็นคนสุดท้ายที่พี่บอยเซ็นให้ ต่อมาคุณบอยประกาศจะสอนแต่งเพลงขึ้นเป็นครั้งแรก และมาเรียมก็ได้เป็น 1 ใน 5 ของนักเรียน(แถมอายุน้อยที่สุด คือ14 ปี) ที่คุณบอยคัดเลือกจากการตอบคำถาม 14 ข้อลงในกระดาษ และเมื่อมีการถกกันในห้องเรียนเล็กๆ ถึงเนื้อเพลงที่เธอแต่งขึ้น เธอก็ร้องให้ฟัง และนั่นก็ทำให้คุณบอยเห็นความสามารถในการร้องเพลงของมาเรียมและเรียกให้มาเรียมไปร้องคอรัสให้และกลายเป็นนักร้องสมาชิกวงบีไฟฟ์ในเวลาต่อมา

ที่มา

​บี​ไฟฟ์ (อังกฤษ: B5) ​เป็นชื่อของโปรเจกต์พิเศษที่ตั้งขึ้นโดยบอย โกสิยพงษ์ ระหว่าง พ.ศ. 2545 - 2547 สมาชิกวง 5 คนที่ประกอบด้วยศิลปินเลือดใหม่ของเบเกอรี่มิวสิก ในขณะนั้นเพื่อทำอัลบั้มพิเศษเป็นการแนะนำตัว​ก่อนแต่ละคนจะแยกย้ายกันไปออกอัลบั้มเดี่ยวต่อไป​ ออกอัลบั้มแรกคือชุด Event ซึ่งเป็นการนำเพลงต่างๆ ของเบเกอรี่มิวสิกมาเรียบเรียงใหม่ในสไตล์ของบีไฟฟ์ อาทิ บางสิ่ง (โมเดิร์นด็อก) ที่ว่าง(พอส) ดาว(คริสติน) คนไม่พิเศษ(นาเดีย) และเพลง อีกที ที่แต่งเนื้อร้องใหม่ โดยใช้ทำนองของเพลง Who What When Where Way(บอย โกสิยพงษ์) เป็นอัลบั้มที่ได้รับการตอบรับที่ดีพอสมควร

พ.ศ. 2547: ร้องเพลงประกอบโฆษณา

มาเรียมร้องเพลง Together ประกอบโฆษณาไอศกรีม Walls

พ.ศ. 2549: ร่วมร้องในอัลบั้ม Rhythm&Boyd 11

มาเรียมได้ร่วมเป็นศิลปินหญิงคนเดียว เป็น 1 ใน 11 คนที่ บอยด์ โกสิยพงษ์ เลือกออกอัลบั้ม rhythm&boyd 11 โดยได้ร้องเพลง สีเทา และเพลงกิเลส ตัณหา พร้อมกับขึ้นคอนเสิร์ต Rhythm & Boyd Alumni ที่สนามกีฬาจุฬาลงกรณ์มหาวิทยาลัย

พ.ศ. 2551: ร่วมร้องในอัลบั้ม LOVE TALKS

อัลบั้ม LOVE TALKS เป็นโปรเจกต์พิเศษเกี่ยวกับเพลงร่วมสมัย ของ วิชัย สินประยูร ในแนวดนตรีป๊อบ,โซล และอะคูสติก ที่ถ่ายทอดโดย
3 ศิลปิน คือ มาเรียม อัลคาลาลี่  อภิวัชร์ เอื้อถาวรสุข (แสตมป์)  ภพธร สุนทรญาณกิจ (ตู่) และรักร้องรับเชิญ ศุภวัฒน์ พีรานนท์ (แชมป์)
 โดย วิชัย สินประยูรเจ้าของโปรเจกต์กล่าวว่ามาเรียมคือตัวแทนของความรักแบบสีแดง คือแนว R&B เพราะบุคลิกและน้ำเสียงของมาเรียมถ่ายทอดอารมณ์ได้ดี อารมณ์ดี มีความมั่นใจในตัวเอง พูดจาตรงไปตรงมาไม่มีอ้อมค้อม ถึงลูกถึงคน รักก็บอกว่ารักอย่างเพลง I Want You to Know หรือโดนทิ้งก็ถามกันตรงๆ อย่างเพลง Last Time

คอนเสิร์ต "B5/Event The Concert"

ในเดือนมีนาคม พ.ศ. 2547 B-5 มีคอนเสิร์ตครั้งแรก ที่บีอีซีเทโร ฮอล ในชื่อ "B5 / Event The Concert" เป็นคอนเสิร์ตเพื่อฉลอง 10 ปีเบเกอรี่มิวสิค โดยมีแขกรับเชิญอย่าง "เสนาหอย" เกียรติศักดิ์ อุดมนาค ที่ออกมาเป่าแซกโซโฟนได้อย่างไพเราะและร่วมร้องเพลงกับ มาเรียม ในเพลง "เก็บดาว" และเพลง "ห่างไกลเหลือเกิน" ที่หอยแสดงฝีมือเล่นคีย์บอร์ดและร้องเพลงกันแบบเดี่ยวๆ ต่อมาในช่วงเด่นของคอนเสิร์ต B5ร้องเมดเล่ย์แร็พ "แร็พมือซ้าย" "รักเธอไม่มีหมด" และ "อ้วน" ก่อนที่เบนจะมาเมดเล่ย์ต่อในเพลง"คนข้างล่าง" ตามด้วย"เปิด" "คะแนนแห่งชีวิต" และ "ผมมีแฟนแล้ว" เพลงใหม่ในอัลบั้มเดี่ยวของ เบน ต่อมาในแบบลูกทุ่ง เค้กร้องเพลง "ขอเป็นพระเอก"และ"ติงนัง"ตามด้วยมาเรียมในเพลงสากล "Turn Me On" และโต๋ในเพลง "คนไม่พิเศษ" ที่ได้เพื่อนๆ B5 มาช่วยกันร้อง และ คิว มาร้องเพลง "ปล่อยไปตามหัวใจ" โดยมีแขกรับเชิญเป็นเพื่อนๆ วงฟลัว
ต่อมามาเรียมและเบนออกมาร้องเพลงคู่กันในเพลง "รักคุณเข้าแล้ว" และเพื่อนๆ B5 มาร่วมร้องเพลง"อยากจะขอ" โดยมาเรียมและ"แค่เธอก็พอ" โดยเค้ก ต่อมาเป็นเพลง "ตัดสินใจ" เพลงสำคัญของ B5 เพราะเป็นเพลงที่ถูกร้องในคอนเสิร์ตของ บอย โกสิยพงษ์ ซึ่งนับว่าเป็นเพลงเปิดตัวที่ทำให้หลายคนรู้จัก B5 ร้องโดย 3 หนุ่ม คิว เค้ก และ เบน ท้านคอนเสิร์ตมาเรียมและ เค้ก ถึงกับกลั้นน้ำตาไม่อยู่ แต่ทั้ง 5 สมาชิก B5 ก็ยังคงร่วมกันร้องเพลง "ที่ว่าง" ก่อนจะถึงเพลงสุดท้ายของคอนเสิร์ต ได้แก่ เมดเลย์ "เคียงเธอ" และ "ก่อน" ที่ได้ "บอย โกสิยพงษ์" "นภ พรชำนิ" ฯลฯ ขึ้นมาร้องเพลงร่วมกัน และได้รับเกียรติจาก "ป๊อด โมเดิร์นด็อก" ร้องในท่อน "... เหลือเกิน" ปิดท้ายเพลง ก่อน อีกด้วย คอนเสิร์ตนี้ได้รับการต้อนรับเป็นอย่างดีและมีการออกดีวีดีคอนเสิร์ตเพื่อเป็นการขอบคุณแฟนเพลง

คอนเสิร์ต “LOVEiS Special DOJO-B5 Super ติ่ง Home Coming Live Concert”

จัดเมื่อ 29 ธันวาคม 2557 เป็นคอนเสิร์ตความยาวกว่า 4 ชั่วโมง จัดที่อิมแพค อารีน่า เมืองทองธานี เป็นการรวมตัวกันครั้งแรกในรอบ 10ปี ของกลุ่มศิลปินจากค่ายโดโจซิตี้โดย ไทรอัมพ์ คิงดอม, นีส, เอช, มิสเตอร์ ซิสเตอร์ และ ออย ช็อคกิ้งพิ้งค์  รวมถึงศิลปินวง “บี ไฟฟ์” อาทิ เบน ชลาทิศ, คิว สุวีระ, เค้ก อุทัย, มาเรียม  อัลคาลาลี่ และ โต๋ ศักดิ์สิทธิ์

คอนเสิร์ต “B2M Live show”

วันศุกร์ที่ 27 พฤศจิกายน 2558 มาเรียมแสดงคอนเสิร์ตพิเศษ B2M Live show ร่วมกับโดยเบน ชลาทิศ จัดโดยโรงแรมอมารี วอเตอร์เกท กรุงเทพฯ โดยนำเพลงดังมาร้องอย่าง ฤดูที่แตกต่าง ยื้อ ความจริงในใจ หยุด ลมหายใจ และที่ว่าง

คอนเสิร์ต​ "4โพดำOh My God"

จัดเมื่อวันที่ 26-27 มกราคม 2562 มาเรียมมาเป็นนักร้องรับเชิญ​ร่วมกับ เบน ชลาทิศ, คิว สุวีระ, เค้ก อุทัย ในนาม 4โพแดง มาเรียมเปิดตัวพร้อมกับ4โพแดงในเพลง"บัลลังเมฆ" ร้องคู่กับกัน นภัทร ในเพลง"โลกแห่งความฝัน" และร้องกับ4โพดำและ4โพแดงในเพลง "ตะกายดาว"